**DOBRODELNA akcija »OTROCI ZA OTROKE«**

 **Učenke in učenci, učiteljice in učitelji, delavci šole in spoštovani starši**

Spet je leto naokrog in **skupaj** se imamomožnost udeležiti akcije v okviru tedna Rdečega križa

»OTROCI ZA OTROKE«, ki bo potekala po Sloveniji v tednu od 8. do 15. maja 2025.

Teden Rdečega križa je teden, v katerem poteka dobrodelna akcija in je lahko izjemna priložnost za ustvarjanje varnega prostora med učenci, kjer se lahko naslavlja tematika kot so medsebojna pomoč, solidarnost in humanost. Skupaj učimo mlade o prepoznavanju stisk in normalizaciji le teh. Spodbujajmo jih v medsebojno sodelovanje, kjer naj bodo osebne stiske naslovljene z vidika podpore in pomoči, ne stigmatizacije in obsojanja. Bodimo dober vzgled našim otrokom z besedami, kakor tudi z dejanji pokažimo, kaj je dobrodelnost.

V tem tednu se bomo torej tudi na naši šoli pridružili akciji »**Za otroški** **nasmeh**«, kjer bomo zbirali NOVE ŠOLSKE POTREBŠČINE; barvice, zvezke, radirke, ravnila, barvni papir ali druge šolske potrebščine, kolikor je to v posameznikovih zmožnostih.

Na šoli bodo v ta namen postavljene škatle, kamor bomo odložili donacije in jih nato podarili tistim otrokom, ki jih najbolj potrebujejo.

**Lepo vabljeni in vnaprej iskrena hvala, da prispevate. Bodimo zgled in pokažimo, da nam je mar za vsakogar izmed nas.**

Svetovalna služba OŠ Preserje